Aleksandr Gutsan

Aleksandr Vladimirovitš Gutsan (Александр Владимирович Гуцан; sündis 1960. aastal Leningradi oblastis Gattšina rajoonis) on Venemaa Föderatsiooni presidendi täievoliline esindaja Loode föderaalringkonnas.

Elulugu 
Aastatel 1976–1978 töötas ta Leningradi elektrotehnikatehases lukksepana. 

1979–1981 oli ajateenistuses Nõukogude armees ning 1981–1987 Leningradi ülikooli tudeng, kus lõpetas õigusteaduskonna. 

Aastatel 1987–1989 töötas ta Leningradi prokuratuuri kohtute kriminaalasjade läbivaatamise järelevalve osakonna prokurörina, 1989–1992 Leningradi prokuröri abina riigi julgeolekuasutuste järelevalves. 1992–1995 oli Peterburi prokuratuuri föderaalsete julgeolekuseaduste täitmise järelevalve osakonna vanemprokurör. 1995–2000 Peterburi prokuratuuri föderaalsete julgeolekuseaduste täitmise järelevalve osakonna juhataja. 2000–2005 Vene Föderatsiooni peaprokuröri asetäitja assistent. 2005–2007 Vene Föderatsiooni peakohtutäituri asetäitja. 2007–2018 Vene Föderatsiooni peaprokuröri asetäitja. Alates 7. novembrist 2018 Vene Föderatsiooni presidendi täievoliline esindaja Loode föderaalringkonnas.

19. novembrist 2018 Venemaa Julgeolekunõukogu liige.

Sanktsioonid 
18. aprillil 2022 kehtestas USA tema suhtes viisa- ja majandussanktsioonid.

Viited 

Venemaa juristid
Sündinud 1960